ממשלת הנייה השנייה

ממשלת איסמעיל הנייה השנייה, או ממשלת האחדות הלאומית הפלסטינית הראשונה, היא הממשלה האחת עשרה של הרשות הפלסטינית, בראשות איסמעיל הנייה. היא כיהנה מ-17 במרץ 2007 עד 14 ביוני 2007, וכללה 25 שרים, בהם שתי נשים בלבד. אחת משתי ממשלות הרשות הפלסטינית בראשות חמאס.

 היסטוריה 
בבחירות למועצה המחוקקת הפלסטינית בינואר 2006 זכתה רשימת השינוי והרפרמה של חמאס ב־74 מתוך 132 מושבים, ובעקבות כך הקים ממשלה בראשות איסמעיל הניה, הממשלה הפלסטינית הראשונה שהעומד בראשה לא היה איש פת"ח. לאחר הקמת הממשלה, הציב הקוורטט לענייני המזרח התיכון שלושה תנאים, שכונו "תנאי הקוורטט", שאי עמידת תנועת חמאס בהם תוביל לעצירת הזרמת כספי תרומות ממדינות שונות לרשות: הכרה בהסכמים שנחתמו בין אש"ף וישראל, לרבות הסכמי אוסלו; התנערות מהתמיכה בטרור; והכרה בישראל. חמאס סירבה לתנאים אלו. בעקבות זאת הוטלו סנקציות כלכליות על הרשות הפלסטינית, שכללו השעיית סיוע בין-לאומי, הגבלות על עסקאות עם הרשות הפלסטינית והשעיית העברת דמי המכס שישראל גובה מטעם הרשות.

תחת הממשלה החדשה נוצר מאבק בין חמאס לפת"ח, בעיקרו עימות חמאס–פת"ח ברצועת עזה.

ב-8 בפברואר הוכרז על סיומם הרשמי של העימותים האלימים, בוועידת פסגה במכה בהשתתפות עבדאללה, מלך ערב הסעודית, אבו מאזן וחאלד משעל. בפגישה הוסכם על הקמת ממשלת אחדות פלסטינית.

ב־17 במרץ 2007 אישרה המועצה המחוקקת הפלסטינית את הקמת הממשלה בתמיכת 83 חברים מול 3 מתנגדים (שניים מהחזית העממית לשחרור פלסטין שאינה חברה בממשלה ואחד עצמאי). לפנות ערב הושבעו שרי הממשלה בעזה וברמאללה על ידי יושב ראש הרשות הפלסטינית אבו מאזן. קווי היסוד של הממשלה שונו מעט ביחס לקווי היסוד של ממשלת הנייה הראשונה שקדמה לה, אך הרכבם הרעיוני לא השתנה.

ב־18 במרץ 2007 הכריזה ממשלת ישראל השלושים ואחת בראשות אהוד אולמרט כי הממשלה הפלסטינית החדשה אינה מקבלת את תנאי הקהילה הבינלאומית והקוורטט לענייני המזרח התיכון ולפיכך "ישראל לא תוכל לעבוד מול ממשלה זו, או מי משריה".

ב־10 ביוני 2007 התחדשה הלימה בין הצדדים, כאשר כוחות חמאס השתלטו על רצועת עזה.

ב-14 ביוני הכריז אבו מאזן על פירוק ממשלת האחדות הפלסטינית, על פיטורי ראש הממשלה אסמאעיל הנייה ועל מצב חירום כללי. חמאס טען כי החלטות אבו מאזן אינן מקובלות, ואילו הקהילה הבינלאומית קיבלה את הממשלה החדשה. במקום הניה מינה אבו מאזן את סלאם פיאד, לשעבר שר האוצר בממשלת האחדות, שנחשב למתון ומקובל על ידי ישראל וארצות הברית. ב-17 ביוני הושבעה הממשלה בראשות פיאד, אף על פי שלא זכתה להכרה בפרלמנט הפלסטיני. במקביל, הוציא אבו מאזן את הזרוע הצבאית של חמאס (הן "גדודי עז-א-דין אל קסאם" והן "הכוח המבצע") מחוץ לחוק. ברצועת עזה המשיך הנייה לעמוד בראש ממשל חמאס ברצועת עזה , שכיהנה עד ספטמבר 2012.

 שרים 
שםתיקמפלגה1אסמאעיל הנייהראש הממשלהחמאס2עזאם אל-אחמדסגן ראש הממשלה ושר המדינהפת"ח3סלאם פיאדשר האוצרהדרך השלישית4זיאד אבו עמרשר החוץעצמאי5האני טלב אל-קוואסמישר הפניםעצמאי6סעדי אל-כרנזשר התחבורה והתקשורתפת"ח7סולימאן אבו סנינההשר לענייני אסירים ואסירים משוחרריםפת"ח8נאסר א-שאערשר החינוך וההשכלה הגבוההחמאס9סמיר אבו עישהשר התכנוןחמאס10מוחמד אל-אע'אשר החקלאותחמאס11מוחמד ברגותישר השלטון המקומיחמאס12באסם נעיםשר הנוער והספורטחמאס13זיאד זאזאשר הכלכלה הלאומיתחמאס14מוסטפא ברגותישר ההסברההיוזמה הלאומית15עלי א-סרטאווישר המשפטיםחמאס16סאלח זידאןשר הרווחההחזית הדמוקרטית17בסאם א-סלחישר התרבותמפלגת העם18מחמוד אל-עאלולשר העבודהפת"ח19יוסף אל-מנסישר התקשורת וטכנולוגיית המידעחמאס20סמיח אל-עבדשר העבודות הציבוריות והשיכוןפת"ח21ח'ולוד דעיבסשרת התיירותעצמאי22אמל סיאםהשרה לענייני נשיםחמאס23רדואן אל-אח'רסשר הבריאותפת"ח24חוסיין א-תרתורישר ההקדשים ושירותי הדתחמאס25וצפי קבהאשר המדינהחמאס -המזכיר הכללי של מועצת השריםחמאס

 הערות שוליים 

קטגוריה:ממשלות הרשות הפלסטינית